یوگنڈا

یوگنڈا, سرکاری طور پر جمہوریہ یوگنڈا، مشرقی افریقہ میں ایک خشکی سے گھرا ہوا ملک ہے۔ اس ملک کی سرحد مشرق میں کینیا، شمال میں جنوبی سوڈان، مغرب میں جمہوری کانگو، جنوب مغرب میں روانڈا اور جنوب میں تنزانیہ سے ملتی ہے۔ ملک کے جنوبی حصے میں وکٹوریہ جھیل کا کافی حصہ شامل ہے، جس کا اشتراک کینیا اور تنزانیہ کے ساتھ ہے۔ یوگنڈا افریقہ کے وسط میں واقع ہے۔کل رقبہ 241,038 مربع کلومیٹر (93,065 مربع میل) ہے۔ اس کی آبادی تقریباً 49.6 ملین ہے، جس میں سے 8.5 ملین دار الحکومت اور سب سے بڑے شہر کمپالا میں رہتے ہیں۔ یوگنڈا افریقی عظیم جھیلوں کے علاقے میں ہے اور نیل کے طاس کے اندر واقع ہے۔ اس کی کرنسی شلنگ ہے۔ یوگنڈا ایک واحد غالب پارٹی صدارتی جمہوریہ ہے۔ یوویری موسوینی اس کے موجودہ صدر اور جیسیکا ایلوپو نائب صدر ہیں۔ روبینہ نبنجا یوگنڈا کی وزیر اعظم ہیں۔

یوگنڈا کا نام بوگنڈا بادشاہت کے نام پر رکھا گیا ہے، جو ملک کے جنوب کے ایک بڑے حصے, بشمول دار الحکومت کمپالا، پر محیط ہے اور جس کی زبان لوگانڈا پورے ملک میں بولی جاتی ہے۔ 1894 سے، اس علاقے پر برطانیہ کی محافظ proctorate  کے طور پر حکومت تھی، جس نے پورے علاقے میں انتظامی قانون قائم کیا۔ یوگنڈا نے 9 اکتوبر 1962 میں برطانیہ سے آزادی حاصل کی۔ اس کے بعد سے یہ پرتشدد تنازعات کا شکار رہا ہے، جس میں ایدی امین کی قیادت میں آٹھ سالہ طویل فوجی آمریت بھی شامل ہے۔ یوگنڈا کی سرکاری زبانیں انگریزی اور سواحلی ہیں۔ لوگنڈا، ایک مرکزی خطہ پر مبنی زبان ہے، جو ملک کے وسطی اور جنوب مشرقی علاقوں میں وسیع پیمانے پر بولی جاتی ہے اور کئی دوسری زبانیں بھی بولی جاتی ہیں جن میں اتیسو، لینگو، اچولی، رنیورو، رونیانکول، روکیگا، لوو، روتوورو، سامیا، جوپادھولا اور لوسوگا شامل ہیں۔ 2005 میں سواحلی، جو غیر ملکی زبان ہے اور اسے غیر جانبدار سمجھا جاتا ہے، کو یوگنڈا کی دوسری سرکاری زبان کے طور پر تجویز کیا گیا تھا، لیکن اس کی پارلیمنٹ سے توثیق ہونا باقی ہے۔ تاہم، 2022 میں یوگنڈا نے اسکول کے نصاب میں سواحلی کو لازمی مضمون بنانے کا فیصلہ کیا ہے۔ اس کا موسم متنوع لیکن عام طور پر استوائی ہے۔ یوگنڈا کافی اور تانبے کی پیداوار میں سر فہرست ہے۔ یوگنڈا میں خواندگی کی شرح 68 فیصد ہے۔ یہ دنیا کے غریب ترین مممالک میں سے ایک ہے۔ لوگوں کی اکثریت بہت غریب ہے۔ 37.7 فیصد لوگوں کی روزانہ کی آمدنی 1.25 ڈالر سے کم ہے۔

 متعلقہ مضامین 

 یوگنڈا میں اسلام
 یوگنڈا قومی مسجد


زمرہ:1962ء میں قائم ہونے والے ممالک اور علاقے
زمرہ:افریقی اتحاد کے رکن ممالک
زمرہ:افریقی ممالک
زمرہ:اقوام متحدہ کے رکن ممالک
زمرہ:انگریزی بولنے والے ممالک اور علاقہ جات
زمرہ:بانتو ممالک اور علاقہ جات
زمرہ:جمہوریتیں
زمرہ:دولت مشترکہ جمہوریتیں
زمرہ:دولت مشترکہ کے رکن ممالک
زمرہ:زمین بند ممالک
زمرہ:سواحلی زبان بولنے والے ممالک اور علاقہ جات
زمرہ:غیر ترقی یافیہ ممالک
زمرہ:مشرقی افریقا
زمرہ:مشرقی افریقی ممالک
زمرہ:مؤتمر عالم اسلامی کے رکن ممالک
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل